《邺中》
明代·邝日晋

魏武台高瞰大河，西陵四望只悲歌。三分地割终炎汉，四十年馀属永和。

词赋一家怜独切，英雄千古感偏多。行人尚觅宫前瓦，风雨何心长绿萝。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。